Jegyzőkönyv

2018. szeptember 10. napján 17,30 órakor az Önkormányzati Épület Tanácskozó termében megtartott nyilvános képviselőtestületi ülésről.

**Jelen vannak**: Németh Zsolt polgármester

##  Pongrácz Ernőné képviselő

##  Zsuppán Béla képviselő

# Igazoltan távol: Laska Róbert képviselő

 Szita Gabriella jegyző

Meghívottak: Csík László Helyi Választási Bizottság elnöke

 Sós Bálintné Helyi Választási Bizottság elnöke-helyettes

 Kiss Gyuláné Helyi Választási Bizottság tagja

**Németh Zsolt polgármester** köszöntötte a megjelenteket, ezt követően megállapította, hogy az ülés határozatképes, majd javaslatot tett a napirendekre. A képviselő-testület 5 igen egyhangú szavazattal a kiküldött meghívótól eltérően az alábbi napirendet fogadta e

**Napirend:**

1. **Polgármester eskütétele**
2. **Mazzag Géza elhunyt polgármester temetési költségeinek biztosítása
Előadó: Németh Zsolt polgármester**
3. **Polgármester illetményének meghatározatása
Előadó: Korelnök**
4. **Az Önkormányzat Szervezeti és Működési Szabályzatáról szóló 1/2015 (I.7.) önkormányzati rendelet módosításaElőadó: Németh Zsolt polgármester**
5. **15 éves Viziközmű gördülő fejlesztési terv megtárgyalása
Előadó: Polgármester**
6. **Bursa ösztöndíj pályázati rendszerhez csatlakozás
Előadó: Polgármester**
7. **Törvényességi felhívás és javaslat megtárgyalása
Előadó: Polgármester**
8. **Egyebek**

**Napirend tárgyalása:**

* 1. **Polgármester eskütétele
	Előadó: Korelnök**

**Pongrácz Ernőné képviselő, korelnök:** A napirenddel kapcsolatosan elmondta, hogy jelenleg nincs alpolgármestere az Önkormányzatnak, mivel a korábbi alpolgármestert választották meg Vasboldogasszony településen 2018. szeptember 2.napján az időközi polgármester választáson polgármesternek, ezért a korelnök vezeti a képviselő-testület ülését addig, amíg Németh Zsolt polgármester a Helyi Választási Bizottság előtt leteszi tisztiségének gyakorlásához az esküt. Felkérte Csík László Helyi Választási Bizottság elnökét, hogy szíveskedjen a polgármesteri eskü szövegét előmondani Németh Zsolt polgármester részére az eskü letétele érdekében.

Csík László előmondása alapján Németh Zsolt polgármester letette a polgármesteri tisztségének gyakorlásához szükséges esküt.

A **Pongrácz Ernőné képviselő korelnök** megállapította, hogy a polgármester a megbízatása gyakorlásához szükséges esküt letette, az esküokmányt aláírta (az esküokmányok a jegyzőkönyvhöz csatolva).

A napirend megtárgyalása után a képviselő-testületi ülésről távozott a Helyi Választási Bizottság elnöke, elnökhelyettese és tagja.

* 1. **Mazzag Géza elhunyt polgármester temetési költségeinek biztosítása
	Előadó: Németh Zsolt polgármester**

**Németh Zsolt polgármester.** A napirenddel kapcsolatosan elmondta, hogy Mazzag Géza előző polgármester szeptember 4. napján elhunyt. Kérte képviselő társait és a jegyzőt, hogy 1 perces felállással emlékezzenek elhunyt polgármesterre.

1 perces néma felállással emlékezett a képviselő-testület Mazzag Géza volt polgármester emlékének.

**Németh Zsolt polgármester:** Indítványozta, hogy az Önkormányzat elhunyt Mazzag Géza volt polgármester temetési költségeinek temettetést végző szolgáltató által kiállított számlájának összegét, valamint a gyászhirdetés és temetési koszorú költségeit 2018. évi költségvetése terhére biztosítsa.

Kérdés, hozzászólás a napirenddel kapcsolatosan nem hangzott el, az ülést levezetőalpolgármester anapirend tárgyalását lezárta, megállapította, hogy az ülés határozatképes, jelenlévő képviselők száma 3 fő majd szavazásra bocsátotta a napirend tárgyában elhangzott indítványt

Vasboldogasszony Község Önkormányzati Képviselő-testülete 3 igen, egyhangú szavazattal a következő határozatot hozta:

**Vasboldogasszony Község Önkormányzati Képviselő-testületének
30/2018.(IX.10.) számú határozata**

Vasboldogasszony Község Önkormányzata elhunyt Mazzag Géza volt polgármester temetési költségeinek temettetést végző szolgáltató által kiállított számlájának összegét, valamint a gyászhirdetés és temetési koszorú költségeit 2018. évi költségvetése terhére biztosítja.

Az özvegy által kifizetett és bemutatott számlákat a részére megfizeti.

A képviselő-testület felhatalmazza a polgármestert a temetési költség megtérítésére Mazzag Géza Tiborné részére.

 **Határidő**: **2018. szeptember 25.**

 **Felelős**: **Németh Zsolt polgármester**

* 1. **Polgármester illetményének meghatározatása
	Előadó: Pongrácz Ernőné képviselő Korelnök**

**Németh Zsolt polgármester:** Elmondta, hogy a munkája mellett nem tudta volna ellátni a polgármesteri feladatokat, ezért indult főállású polgármester jelöltként a választáson.

**Zsuppán Béla képviselő:** Meddig dolgozik?

**Németh Zsolt polgármester:** Október 1. napjával tudja elengedni jelenlegi munkáltatója. Jelenlegi munkája mellett nem tudná ellátni a feladatokat. Munkahelyén már kapott figyelmeztetést, hogy állandóan felveszi a telefonját. Elmondta, hogy a hűtőháznál már a nagyobb rész tekintetében bérlők tevékenykednek. Ezen dolgozik már legalább 5 éve, hogy az említett iparterületen újra termelés legyen, amely a település számára nagyon fontos, hiszen iparűzési adóvétel növekedést jelent, továbbá új munkahelyek szempontjából is előnyös. Nincs a településnek olyan területe, amelyen ipari tevékenységet lehetne folytatni. Ahhoz, hogy a képviselő-testület ülésére felkészüljön, az alapvető dolgokat el tudja végezni, ahhoz az szükséges, hogy a polgármesteri tevékenységet ne munka mellett végezze. Véleménye szerint együtt a kettőt nem lehet lelkiismeretesen és eredményesen végezni. Kérte a képviselő-testületet illetményét hat órás részmunkaidő figyelembe vételével állapítsák meg. Bejelentette a személyes érintettségét.

A személyes érintettség miatti kizárási indítványt **Pongrácz Ernőné képviselő korelnök** szavazásra bocsátotta. Megállapította hogy a képviselő-testület ülése határozatképes, jelenlévő képviselők száma 3 fő.

Vasboldogasszony Község Önkormányzati Képviselő-testülete 3 igen, egyhangú szavazattal az indítvány tárgyában a következő határozatot hozta

**Vasboldogasszony Község Önkormányzati Képviselő-testületének
31/2018.(IX.10.) számú határozata**

Vasboldogasszony Község Önkormányzati Képviselő-testülete Németh Zsolt polgármestert személyes érintettsége miatt nem zárja ki a polgármester tiszteletdíjának és költségtérítésnek megállapítására vonatkozó döntéshozatalból.

**Pongrácz Ernőné képviselő korelnök:** Ismertette a napirend tárgyában készült írásos előterjesztést, azt kiegészíteni nem kívánta. Indítványozta Németh Zsolt 6 órában foglalkoztatott főállású polgármester illetményének 299.151 Ft összegben, költségtérítésének összegét pedig 44.873. Ft-ban történő meghatározását

További hozzászólás nem hangzott el, a napirend tárgyalását vezető **Németh Zsolt alpolgármester** a napirend tárgyalását lezárta, megállapította, hogy a képviselő-testület ülése határozatképes, jelenlévő képviselők száma 3 fő, majda polgármester tiszteletdíjára és költségtérítésére tett indítványt szavazásra bocsátotta.

Vasboldogasszony Község Önkormányzati Képviselő-testülete 2 igen, 1 tartózkodás szavazattal az indítvány tárgyában a következő határozatot hozta:

**Vasboldogasszony Község Önkormányzati Képviselő-testületének
32/2018.(IX.10.) számú határozata**

Vasboldogasszony Község Önkormányzati Képviselő-testülete Németh Zsolt 6 órában foglalkoztatott főállású polgármester illetményét 2018. szeptember 2. napjától havi bruttó **299.151. Ft, azaz kétszázkilencvenkilencezer - százötvenegy forint** összegben; költségtérítését havi **44.873. Ft, azaz negyvennégyezer - nyolcszázhetvenhárom forint** összegben állapítja meg.

A Képviselő-testület felkéri a jegyzőt, hogy gondoskodjon a polgármester alkalmazási iratainak elkészítéséről.

 **Határidő: azonnal**

 **Felelős: Szita Gabriella jegyző**

* 1. **Az Önkormányzat Szervezeti és Működési Szabályzatáról szóló 1/2015 (I.7.) önkormányzati rendelet módosításaElőadó: Németh Zsolt polgármester**

**Németh Zsolt polgármester:** Ismertette a napirend tárgyában készült írásos előterjesztést, azt kiegészíteni nem kívánta. Kérte a képviselőket mondják el véleményüket.

Indítványozta az önkormányzat Szervezeti és Működési szabályzatáról szóló 1/2015(I.7.) önkormányzati rendelet módosításáról szóló rendelet tervezet módosítás nélküli elfogadását.

Kérdés, hozzászólás az elhangzott napirenddel kapcsolatban nem volt, **az ülést levezető polgármester** a napirend tárgyalását lezárta, megállapította, hogy a képviselő-testület ülése határozatképes, jelenlévő képviselők száma 3 fő, ezt követően szavazásra bocsátotta az önkormányzat szervezeti és működési szabályzatáról szóló önkormányzati rendeletmódosításáról szóló rendelet-tervezet módosítás nélküli elfogadását.

Vasboldogasszony Község Önkormányzati Képviselő-testülete 3 igen egyhangú szavazattal a következő rendeletet alkotta az írásos előterjesztésnek megfelelően:

**Vasboldogasszony Község Önkormányzati Képviselő-testületének 7/2018.(XI.14) önkormányzati rendelete az önkormányzat szervezeti és működési szabályzatáról szóló 1/2015(I.7.) önkormányzati rendelet módosításáról**

(A rendelet a jegyzőkönyv mellékletét képezi.)

* 1. **15 éves Viziközmű gördülő fejlesztési terv megtárgyalása
	Előadó: Németh Zsolt polgármester**

**Németh Zsolt polgármester:** Ismertette a Zalavíz Zrt által készített előterjesztést és fejlesztési tervet. Kérte a képviselőket mondják el véleményüket.

Indítványozta a 15 éves viziközmű gördülő fejlesztési terv elfogadását.

Kérdés, hozzászólás nem hangzott el a napirenddel kapcsolatban, az ülést levezető **polgármester** a napirend tárgyalását lezárta, megállapította, hogy az ülés határozatképes, jelenlévő képviselők száma 3 fő, majd szavazásra bocsátotta az elhangzott indítványt.

Vasboldogasszony Község Önkormányzati Képviselő-testülete 3 igen, egyhangú szavazattal a következő határozatot hozta:

**Vasboldogasszony Község Önkormányzati Képviselő-testületének
33/2018.(IX.10.) számú határozata**

Vasboldogasszony Község Önkormányzatának Képviselő-testülete az Észak-zalai Víz- és Csatornamű Zrt. által készített 15 éves gördülő fejlesztési tervben leírtakkal - 2019-2033 időszakra – egyetért, azt az írásos előterjesztésben foglaltaknak megfelelően elfogadja.

A képviselő-testület

1. A 21-32054-1-048-01-10 MEKH azonosító kóddal rendelkező **Zalaegerszeg-SZV víziközmű-rendszer** gördülő fejlesztési tervében,
2. a 11-33428-1-003-00-03 MEKH azonosító kóddal rendelkező **Egervár-IV víziközmű-rendszer** gördülő fejlesztési tervében,

szereplő MEKH által elfogadott 2017 évre vonatkozó munkákat megrendeli az Észak-zalai Víz- és Csatornamű Zrt.-től.

A képviselő testület felhatalmazza a polgármestert, a meghatalmazás aláírására, mely a víziközmű-szolgáltatásról szóló 2011. évi CCIX. törvény (továbbiakban Vksztv.) és a 2013. évi 58. Korm. rendelet, illetve a 61/2015. évi NFM rendelet alapján elkészített és elfogadott 2018-2032 évi 15 éves gördülő fejlesztési terv beruházási tervrészére vonatkozóan tartalmazza az Észak-zalai Víz- és Csatornamű Zrt. képviseleti felhatalmazását a Magyar Energetikai és Közmű-szabályozási Hivatal gördülő fejlesztési tervvel kapcsolatos eljárás során.

 **Határidő**: **2018. szeptember 30.**

 **Felelős**: **Németh Zsolt polgármester**

* 1. **Bursa ösztöndíj pályázati rendszerhez csatlakozás
	Előadó: Németh Zsolt polgármester**

**Németh Zsolt polgármester** A napirenddel kapcsolatosan elmondta, hogy a Bursa Hungarica Ösztöndíj pályázathoz való csatlakozásról kell az önkormányzatnak döntenie. Bizonyára ismeretes a képviselő társak előtt az ösztöndíj működése, hiszen már évek óta csatlakozik az önkormányzat a felső oktatásban tanuló diákok ezen támogatási formájához. Elmondta, hogy a később kiírásra kerülő pályázatra jelentkező felsőoktatásban tanuló diákokat egyrészről a helyi önkormányzat, másrészről a megyei önkormányzat támogatja meghatározott összeggel. Minden támogatott hallgató egyenlő összegű támogatásban részesül. Az önkormányzat költségvetésében biztosított ezen feladatra forrást, így a támogatáshoz szükséges pénzügyi fedezet a rendelkezésre áll. Kérte a képviselőket mondják el véleményüket az elhangzottakkal kapcsolatban.

Kérdés, hozzászólás nem hangzott el.

**Németh Zsolt polgármester:** Indítványozta a Bursa Hungarica Felsőoktatási Önkormányzati Ösztöndíjpályázat 2019. évi fordulójához történő csatlakozást.

Kérdés, hozzászólás nem hangzott el a napirenddel kapcsolatban, az ülést levezető **polgármester** a napirend tárgyalását lezárta, megállapította, hogy az ülés határozatképes, jelenlévő képviselők száma 3 fő, majd szavazásra bocsátotta az elhangzott indítványt.

Vasboldogasszony Község Önkormányzati Képviselő-testülete 3 igen, egyhangú szavazattal a következő határozatot hozta:

**Vasboldogasszony Község Önkormányzati Képviselő-testületének
34/2018.(IX.10.) számú határozata**

Vasboldogasszony Község Önkormányzati Képviselő-testülete csatlakozik a Bursa Hungarica Felsőoktatási Önkormányzati Ösztöndíjpályázat 2019. évi fordulójához.

Felkéri a polgármestert, hogy gondoskodjon a csatlakozási nyilatkozat határidőre történő elkészítéséről és benyújtásáról.

 **Határidő: 2018. október 3.**

 **Felelős: Horváth Zsuzsanna polgármester**

* 1. **Törvényességi felhívás és javaslat megtárgyalása
	Előadó: Németh Zsolt polgármester**

**Németh Zsolt polgármester** Kérte a jegyzőt ismertesse a napirendet**.**

**Szita Gabriella jegyző:** Ismertette a Zala Megyei Kormányhivatal a ZAB/030/1186-1/2018 törvényességi javaslatot ésa ZAB/030/1211-1/2018 számú törvényességi felhívást. Ismertette a napirendhez tartozó határozati javaslatot. Kérte a képviselőket mondják el véleményüket.

Kérdés, hozzászólás nem hangzott el.

**Vasboldogasszony polgármester:** Indítványozta az ismertetett határozati javaslat elfogadását.

Kérdés, hozzászólás nem hangzott el a napirenddel kapcsolatban, az ülést levezető **polgármester** a napirend tárgyalását lezárta, megállapította, hogy az ülés határozatképes, jelenlévő képviselők száma 3 fő, majd szavazásra bocsátotta az elhangzott indítványt.

Vasboldogasszony Község Önkormányzati Képviselő-testülete 3 igen, egyhangú szavazattal a következő határozatot hozta:

**Vasboldogasszony Község Önkormányzati Képviselő-testületének
35/2018.(IX.10.) számú határozata**

Vasboldogasszony Község Önkormányzati Képviselő-testületea Zala Megyei Kormányhivatal ZAB/030/1186-1/2018 törvényességi javaslat és a ZAB/030/1207-1/2018 számú törvényességi felhívásban foglaltakkal egyetért, az abban foglaltakat tudomásul veszi.

A törvényességi javaslat alapján az önkormányzat szervezeti és működési szabályzatát módosította.

A Képviselő-testület felhívja a jegyzőt az Mötv. 52. §. (2) bekezdésében, valamint a 23/2012.(IV.25.) KIM r. 2. §-ban foglalt határidő betartására.

A képviselő-testület felhívja a polgármestert és a jegyzőt, hogy a határozat kivonatát a Kormányhivatal részére küldje meg.

 **Felelős: Németh Zsolt polgármester**

 **Szita Gabriella jegyző**

 **Határidő: azonnal**

* 1. **Egyebek**
* **Falugondnoki szolgálat szakmai programjának módosítása
Előadó: Németh Zsolt polgármester**

**Németh Zsolt polgármester:** A napirenddel kapcsolatosan ismertette az írásos előterjesztést, azt kiegészíteni nem kívánta. Kérte a képviselőket mondják el véleményüket az előterjesztéssel kapcsolatban.

Kérdés hozzászólás a napirenddel kapcsolatosan nem érkezett.

**Németh Zsolt polgármester:** Indítványozta a falugondnoki szolgálat szakmai programjának módosítás nélküli elfogadását.

Kérdés, hozzászólás az elhangzott napirenddel kapcsolatban nem volt, **az ülést levezető polgármester** a napirend tárgyalását lezárta, megállapította, hogy a képviselő-testület ülése határozatképes, jelenlévő képviselők száma 3 fő, ezt követően szavazásra bocsátotta a napirend tárgyában elhangzott indítványt.

Vasboldogasszony Község Önkormányzati Képviselő-testülete 3 igen egyhangú szavazattal a következő határozatot hozta:

**Vasboldogasszony Község Önkormányzati Képviselő-testületének
36/2018.(IX.10.) számú határozata**

Vasboldogasszony Község Önkormányzati Képviselő-testülete elfogadja a falugondnoki szolgálat szakmai programjának módosítását az előterjesztés szerinti tartalommal.

 **Határidő**: **azonnal**

 **Felelős**: **Németh Zsolt polgármester**

* **Tájékoztatók**

**Németh Zsolt polgármester:** Elmondta,szeptember 21.-én autómentes nap lesz, szeptember 29-én szüreti felvonulást tartanak.

Megkérdezte a jelenlévő képviselőket a napirenddel kapcsolatosan van-e javaslatuk, indítványuk.

Kérdés, hozzászólás a napirenddel kapcsolatosan nem érkezett, az ülést levezető polgármester a napirend tárgyalását lezárta.

Megkérdezte ülést levezető polgármester a jelenlévő képviselőket van-e közérdekű kérdés, hozzászólás.

Egyéb közérdeket érintő kérdés, bejelentés nem hangzott el, a polgármester megköszönte a megjelenést és az ülést 19,00 órakor bezárta.

**K.m.f.**

 **Németh Zsolt Szita Gabriella
 polgármester jegyző**